Diari Oficial de la Generalitat Valenciana


Sumari del DOGV 4343, del 25-09-2002 (2002/9808)

ORDE de 29 de juliol de 2002, de la Conselleria de Cultura i Educació, per la qual es modifica l'autorització al centre docent privat CEBAT Centro Estudios Básicos Atlas, de Mutxamel (Alacant).
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4343

Data del DOGV
:   25-09-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/9808


Data del document
:   29-07-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Mutxamel
    * centre d'ensenyament
    * ensenyament privat

ORDE de 29 de juliol de 2002, de la Conselleria de Cultura i Educació, per la qual es modifica l'autorització al centre docent privat CEBAT Centro Estudios Básicos Atlas, de Mutxamel (Alacant). [2002/F9808]
  
L'expedient ha sigut incoat a instància del representant de la titularitat del centre, el qual sol·licita modificació de l'autorització pel canvi d'ubicació de dos aules d'Educació Infantil, però sense variació de la configuració final del centre.
  
La Direcció General de Centres Docents ha declarat, mitjançant la Resolució de data 14 de març de 2002, l'adequació de les instal·lacions proposades, pel que fa a espais educatius, a allò disposat en el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris.
  
L'expedient ha sigut tramitat per la Direcció Territorial d'Alacant, on s'inclou l'informe favorable de la Unitat Tècnica de Construccions.
  
Vists la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartixen ensenyaments de règim general no universitaris; el Reial Decret 777/1998, de 30 d'abril, pel qual es desenrotllen determinats aspectes de l'ordenació de la Formació Professional en l'àmbit del sistema educatiu (BOE de 8 de maig), i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Únic
  
Autoritzar la modificació de l'autorització al centre que a continuació s'indica en els termes que s'hi especifiquen.
  
Centre: CEBAT Centro Estudios Básicos Atlas.
  
Titular: Cebat, SL.
  
Domicili: Carretera Sant Vicent-Sant Joan, km 8.
  
Localitat: Mutxamel.
  
Província: Alacant.
  
Codi: 54753178.
  
Modificació que s'autoritza:
  
Modifica les instal·lacions per canvi d'us d'espais, sense variació de la configuració final del centre encara que sí el nombre de llocs escolars d'Educació Infantil i Educació Primària, de manera que el centre queda configurat, en la seua totalitat, amb la següent composició:
  
- 3 unitats d'Educació Infantil, segon cicle, amb 63 llocs escolars.
  
- 6 unitats d'Educació Primària, amb 146 llocs escolars.
  
- 4 unitats d'Educació Secundària Obligatòria, amb 120 llocs escolars.
  
- 4 unitats de Batxillerat amb 140 llocs escolars en la modalitat de Ciències de la Natura i Salut.
  
- Cicles Formatius
  
· Família Sanitat:
  
- 2 unitats de tècnic superior en Anatomia Patològica i Citologia, amb 60 llocs escolars.
  
- 2 unitats de tècnic superior en Ortoprotèsica, amb 52 llocs escolars.
  
- 2 unitats de tècnic en Farmàcia, amb 60 llocs escolars (en doble torn).
  
\* Família Comerç i Màrqueting:
  
- 2 unitats de tècnic superior en Gestió Comercial i Màrqueting, amb 60 llocs escolars.
  
- 2 unitats de tècnic en Comerç, amb 60 llocs escolars (en doble torn)
  
DISPOSICIÓ ADDICIONAL
  
Única
  
La present orde donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar del sendemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar del sendemà de la notificació o publicació, segons corresponga.
  
València, 29 de juliol de 2002
  
El conseller de Cultura i Educació,
  
MANUEL TARANCÓN FANDOS